17 ຄົນເສຍຊີວິດ ທີ່ເມືອງໂຮມສ໌, ຊີເຣຍ (ເບິ່ງສະໄລດ໌)
ປະຊາຊົນຢ່າງໜ້ອຍ 17 ຄົນເສຍຊີວິດ ໃນການໂຈມຕີທີ່ເມືອງ Homs ໂດຍກໍາລັງຂອງຝ່າຍລັດຖະບານ.
ບັນດານັກເຄື່ອນໄຫວດ້ານສິດທິມະນຸດຊີເຣຍ ກ່າວວ່າ ຢ່າງໜ້ອຍປະຊາຊົນ 17 ຄົນເສຍຊີວິດແລະໄດ້ຮັບບບາດເຈັບອີກຫລາຍຄົນໃນການຖີ້ມລະເບີດໂຈມຕີຄັ້ງໃໝ່ໂດຍກໍາລັງລັດຖະບານຊີເຣຍ ຕໍ່ເມືອງ Homs ຫລາຍໆສະຖານີໂທລະພາບດາວທຽມພາສາອາຫຣັບ ໄດ້ຖ່າຍທອດຮູບພາບຈາກເມືອງ Homs ໃນວັນຈັນມື້ນີ້ ທີ່ສະແດງໃຫ້ເຫັນຄວັນໄຟພຸ່ງຂຶ້ນສູ່ທ້ອງຟ້າຈາກພວກຕຶກອາຄານແຫ່ງຕ່າງໆທີ່ໄດ້ຮັບຄວາມເສຍຫາຍໃນຄວາມຮຸນແຮງນັ້ນ ການໂຈມຕີເຫລົ່ານີ້ໄດ້ມີຂຶ້ນໃນຫລາຍເຂດຂອງ ເມືອງ Homs ບ່ອນທີ່ທໍ່ລໍາລຽງນໍ້າມັນທໍ່ນຶ່ງໄດ້ລະເບີດຂຶ້ນເຊ່ນກັນນັ້ນ ໂທລະພາບແຫ່ງລັດຊີເຣຍກ່າວວ່າ ພວກແກ໊ງກໍ່ການຮ້າຍແມ່ນຢູ່ເບື້ອງຫລັງຂອງການຖິ້ມ ລະເບີດນີ້ ບໍ່ມີການຢືນຢັນຈາກແຫລ່ງຂ່າວທີ່ເປັນອິດສະລະກ່ຽວກັບຜູ້ບາດເຈັບລົ້ມຕາຍ ເນື່ອງຈາກຊີເຣຍຫ້າມພວກນັກຂ່າວທີ່ເປັນອິດສະລະ ເຂົ້າໄປເອົາຂ່າວໃນປະເທດ ຄວາມຮຸນແຮງດັ່ງກ່າວມີຂຶ້ນໃນເວລາຫລາຍມື້ ຫລັງຈາກພວກນັກເຄື່ອນໄຫວດ້ານສິດທິມະ ນຸດລາຍງານໃຫ້ຊາບ ກ່ຽວກັບອັນທີ່ພວກເຂົາເຈົ້າເອີ້ນວ່າ ການສັງຫານຜູ້ຄົນເປັນໝູ່ໃນເມືອງ Homs ນັ້ນ ໂດຍກ່າວວ່າ ຢ່າງໜ້ອຍປະຊາຊົນ 200 ຄົນເສຍຊີວິດໃນການໂຈມຕີຂອງຝ່າຍລັດຖະບານໃນຕອນເດິກແລງວັນສຸກຫາເຊົ້າວັນເສົາຜ່ານມານີ້ໃນ ອັນທີ່ປາກົດວ່າ ເປັນນຶ່ງໃນການໂຈມຕີ ທີ່ມີຜູ້ຄົນເສຍຊີວິດຫລາຍທີ່ສຸດໃນການລຸກຮືຂຶ້ນຕໍ່ຕ້ານລັດຖະບານ ມາເປັນເວລາ 11 ເດືອນແລ້ວນັ້ນ ເມືອງ Homs ໄດ້ກາຍເປັນຈຸດສຸມຂອງຝ່າຍຄ້ານທີ່ຕໍ່ຕ້ານປະທານາທິບໍດີ Bashar al-Assad ແຫ່ງຊີເຣຍ ຂະນະດຽວກັນ ຈີນໄດ້ກ່າວປ້ອງ ກັນອີກຄັ້ງນຶ່ງ ການໃຊ້ສິດຍັບຍັ້ງ ຂອງຕົນ ຕໍ່ຮ່າງຍັດຕິຂອງສະພາ ຄວາມໝັ້ນຄົງສະຫະປະຊາຊາດ ທີ່ຈະໃຫ້ການສະໜັບສະໜຸນແກ່ ແຜນການສັນນິບາດອາຫຣັບທີ່ ຮຽກຮ້ອງໃຫ້ທ່ານ Assad ໂອນ ອໍານາດໃຫ້ຜູ້ຮອງຂອງທ່ານນັ້ນ ທ່ານ Liu Weimin ໂຄສົກປະ ຈໍາກະຊວງການຕ່າງປະເທດຈີນ ຍັງໄດ້ປະຕິເສດຕໍ່ການຕໍາໜິຕິ ຕຽນທີ່ວ່າຈີນເຂົ້າຂ້າງອໍານາດ ປົກຄອງຂອງປະທານາທິບໍດີ ອັດຊາດໃນບັນຫາຂັດແຍ້ງກັນນີ້ ຈີນແລະຣັດເຊຍ ໃຊ້ສິດຍັບຍັ້ງຕໍ່ຮ່າງຍັດຕິຂອງຝ່າຍຕາເວັນຕົກແລະສັນນິບາດອາຫຣັບ ໃນວັນເສົາຜ່ານມາ ອັນເປັນເຄື່ອນໄຫວທີ່ບັນດາລັດຖະບານຝ່າຍຕາເວັນຕົກພາກັນຕໍາໜິ ຕິຕຽນຢ່າງໜັກ